আমজনতাকে সতর্ক করতে যে নিউজটি মিঃ পলক শেয়ার করেছেন সে নিউজকে সংক্ষিপ্ত করলে দাঁড়ায়, যে কোন গ্রাহকের মোবাইলে জঙ্গীরা মিসকল দিলে গ্রাহক যদি কলব্যাক করেন তাহলে মাত্র ৩ সেকেন্ডের মধ্যে মোবাইল ডিভাইসে থাকা সব নাম্বার কপি করে নেবে জঙ্গীরা। শুধুই তাই নয়, গ্রাহকের মোবাইলের ডেবিট/ ক্রেডিট কার্ডের কোন তথ্য থাকলে তাও তিন সেকেন্ডে হাতিয়ে নেবে জঙ্গীরা!তাই +৩৭৫,+৩৮১,+৩৭০,+৫৬৩,+২৫৫ নাম্বারগুলো থেকে সাবধান! এ নিয়ে সামাজিক যোগাযোগের মাধ্যমে চলছে তুমুল আতংক!সবাই আতংকিত হয়ে এ খবর শেয়ার করছেন, আর চারদিকে প্যানিক সৃষ্টি হচ্ছে! দেশের আইসিটি মন্ত্রণালয়ের কর্তা শেয়ার দিয়েছেন তা তো মিথ্যা হতে পারেনা! তাও আবার র‍্যাবের বরাত দিয়ে করা নিউজের লিংক!